
	[bookmark: nev]TÓTH MÁNUEL LÁSZLÓ
Gazdaság-matematikai elemző
MSc, 4. félév
Budapesti Corvinus Egyetem
Közgazdaságtudományi Kar
	






Témavezető:
	Dr. Pintér Miklós Péter
docens (BCE - Matematika Tanszék), BCE KTK




Egyensúlyok nem-kooperatív játékokban

A dolgozat nem-kooperatív játékelmélettel foglalkozik, azon belül a stratégiai formában adott játékok különböző egyensúlyfogalmait vizsgálja. A dolgozatban kiemelt fontosságú az egyensúlyok létezésének kérdése, ezért kiterjedt matematikai alapok bemutatása előzi meg a téma kidolgozását. A dolgozatban számos új fogalmat deniálunk, új feltételrendszereket adunk az ismert egyensúlyok létezésére, továbbá összekötjük ezeket a szakirodalomból ismertekkel.
A dolgozat szinte minden egyes fejezetében, elsősorban az egyensúlyok létezésének új bizonyításakor a Berge-tétel és a közgazdasági irodalomban szintén sokat használt, Kakutani-féle fixponttétel a bizonyítások tartópillérei. Mind a két matematikai tétel bizonyítással együtt szerepel a dolgozatban. A dolgozatban kiterjesztettük a Berge-tételt több dimenzióra annak érdekében, hogy a szintén a dolgozatban definiált gyengített Berge-egyensúly létezését megmutassuk.
Kezdetnek a jól ismert Nash-egyensúlyt vizsgáljuk meg, elsősorban az ismertsége és az új feltételrendszer bemutatása végett. Ezután a kevésbé ismert Berge-egyensúlyra koncentrálunk. A létezést bizonyító új feltételrendszer mellett definiáljuk a Berge-dominancia és a legjobbkérés leképezés fogalmakat, továbbá bevezettünk egy új játékosztályt. Szintén új fogalomként bevezettük a gyengített Berge-egyensúlyt.
A szakirodalmat követve megvizsgáltuk a Berge-Nash-egyensúlyt, ennek létezésére is adtunk egy új feltételrendszert. Az egyensúly kapcsán ismét új játékosztályt definiáltunk. Ezután bevezettük az összetett egyensúly fogalmát, ami bizonyos értelemben a Berge-Nash-egyensúly gyengítése, viszont kevésbé szigorú feltételek mellett is igazoltuk a létezését.
Összefoglalva, a dolgozat a Berge-tétel és a Kakutani-féle fixponttétel segítségével bizonyítja a Nash-, Berge-, Berge-Nash- és összetett egyensúlyok létezését. Ezen felül számos új, a szakirodalomban nem definiált fogalmat tartalmaz, elsősorban a Berge-egyensúly kapcsán.



